AIŠKINAMASIS RAŠTAS

Dėl nuomos sutarčių nutraukimo

1. **Parengto tarybos sprendimo projekto tikslai ir uždaviniai**

Akcinė bendrovė „Lietuvos paštas“ 2017 m. gegužės 16 d. raštu Nr. 3-2989 „Dėl negyvenamųjų patalpų nuomos sutarčių nutraukimo“ prašo nutraukti nuo 2017 m. rugpjūčio 18 d. 2002 m. kovo 29 d. pasirašytas negyvenamųjų pastatų ir patalpų nuomos sutartis Nr. 21, 23, 24, 25, 26, pagal kurias išnuomotos patalpos pašto veiklai Molėtų r. sav.: Giedraičių mstl., Vilniaus g. 26; Inturkės k., Bažnyčios g. 16; Alantos mstl., Turgaus a. 9; Balninkų mstl., Alaušų g. 21; Mindūnų k., Liepų g. 19, ir 2013 m. sausio 21 d. pasirašytą negyvenamųjų patalpų nuomos sutartį Nr. T5-40/13/N-621111-888, pagal kurią išnuomotos 17,47 kv. m patalpos administraciniame pastate, esančiame Molėtų r. sav., Dubingių sen., Dubingių mstl., Ąžuolyno g. 8. Rašte nurodoma, kad, vykdant reorganizaciją, minėti pašto skyriai bus uždaryti, veiks mobilusis paštas.

2002 m. kovo 29 d. nuomos sutarčių Nr. 21, 23, 24, 25, 26 2002 m. lapkričio 12 d. papildomo susitarimo Nr. 1 6.1.1. papunktis reglamentuoja, kad sutartis gali būti nutraukiama šalių susitarimu. 2013 m. sausio 21 d. nuomos sutarties Nr. T5-40/13/N-621111-888 4.4 papunktis reglamentuoja, kad sutarties šalys turi teisę nutraukti šią sutartį abipusiu rašytiniu susitarimu.

Parengto sprendimo projekto tikslas – nutraukti nuo 2017 m. rugpjūčio 18 d. sutartis su AB „Lietuvos paštas“ dėl patalpų nuomos.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo” (2017 m. vasario 23 d. sprendimo Nr. B1-18 redakcija), 8 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kurias Administracija galės naudoti savo veiklai arba skelbti patalpų nuomos konkursą.

Neigiamų pasekmių nenumatoma.

 **4. Priemonės sprendimui įgyvendinti**

Bus parengti ir pasirašyti susitarimai dėl nuomos sutarčių nutraukimo bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.